**СПОРТНО УЧИЛИЩЕ „СВ. КЛИМЕНТ ОХРИДСКИ ” - ГРАД ВРАЦА**

* Враца, ул.* „ *Цар Обединител“ № 9,  092 626507, 092 627269*

www.sportno-vratsa.com / e-mail: sportno\_uchiliste\_vr@abv.bg

**ПЛАН**

**ЗА ОРГАНИЗАЦИЯТА НА УЧЕБНАТА ДЕЙНОСТ ЗА 2020/2021 ГОДИНА**

**И ПРИЛАГАНЕ НА ПРОТИВОЕПИДЕМИЧНИ МЕРКИ**

**НА СПОРТНО УЧИЛИЩЕ „СВ. КЛИМЕНТ ОХРИДСКИ“**

**гр. Враца**

***СЪДЪРЖАНИЕ***

**I. ОБЩИ ПОЛОЖЕНИЯ.**

1. ОСНОВАНИЯ ЗА РАЗРАБОТВАНЕ.

2. ЦЕЛ.

**II. МЕРКИ И ПРАВИЛА ЗА ПРИЛАГАНЕ:**

1. ЗАДЪЛЖИТЕЛНИ
2. ИЗБИРАЕМИ

**III. МЕДИЦИНСКО ОСИГУРЯВАНЕ:**

**IV. КОНТРОЛ**

1. **ОБЩИ ПОЛОЖЕНИЯ.**

1. ОСНОВАНИЯ ЗА РАЗРАБОТВАНЕ.

**За началото на учебната 2020/2021 година е създадена комплексна организация за присъствена форма на обучение в класните стаи и спортните обекти, с готовност при необходимост за електронно обучение. В този случай всички ученици ще имат присъствени учебни часове и тренировъчна дейност при строго спазване на правилата за превенция на инфекцията от коронавирус. Основание за начало на учебната 2020/2021 година в присъствено обучение в класните стаи е в зависимост от епидемиологичната ситуация в град Враца и страната, и реалните възможности на училището да осигури основни насоки за работа и обучение в условията на COVID -19.**

* Въвеждане на противоепидемични мерки за недопускане риск за инфектиране с коронавирус за всички ученици и служители на Спортно училище“Св. Климент Охридски“- Враца.
* Създаване на условия за запазване на образователната и възпитателна функция на училището.

2. ЦЕЛ.

Настоящият план регламентира ситуациите, отговорностите, съвместните процедури, правила за действие на служителите на Спортно училище „Св. Климент Охридски”- град Враца при прилагане на противоепидемичните мерки за опазване живота и здравето на учениците, педагогическия и непедагогическия персонал и временно пребиваващи външни лица на територията на училището във връзка с ограничаване на разпространението на COVID -19.

Планът е съобразен с динамичната ситуация и настъпили промени в Община Враца и на национално ниво и подлежи на своевременни изменения и промени.

С изпълнение на плана се създава условия за своевременна организация за оптимално изпълнение на задължителните мерки и препоръки при овладяване на ситуации или доказани случаи на заболяване на ученик, родител или учител, с цел опазване живота и здравето на всички учениците и служителите.

Разработеният план дава възможност за осигуряване на взаимодействието и координиране действията на компетентните държавни органи при повишени нива случаи на заразени и изграждане на относително безопасна учебна среда.

**II. МЕРКИ И ПРАВИЛА ЗА ПРИЛАГАНЕ:**

1. **ЗАДЪЛЖИТЕЛНИ**

Изпълнение на всички задължителни мерки и препоръки за изпълнение на МЗ, МОН, РЗИ-ВРАЦА, РУО - ВРАЦА, които трябва да бъдат прилагани за ограничаване на разпространението на COVID -19.

***А. Задължителните мерки за ограничаване на рисковете от разпространение на вируса включват:***

**1. Спазване на общите здравни мерки.**

**2. Носене на лични предпазни средства (личен избор на маски или шлемове).**

* Носенето на маска или шлем е задължително:

- в общите закрити части на учебната сграда - преддверие, фоайета, стълбища, коридори, санитарни възли, медицински кабинет, учителска стая, библиотека, бюфет и столова (освен при хранене) – за всички ученици, учители, в т.ч. от външните за институцията лица;

- в класните стаи и другите учебни помещения – от учителите, които преподават на ученици При учители, които преподават само в една паралелка носенето на защитна маска/шлем е по тяхно желание;

- в училищните автобуси.

* Носенето на маска или шлем в класната стая от учениците е по желание.

Горните правила за носене на маски и шлемове са съгласно действащи здравни правила общо за страната и избрания модел за ограничаване на взаимодействието между паралелките. Същите могат да се променят при промяна на общите правила от министъра на здравеопазването.

Маските за учениците се осигуряват от децата, респ. техните родители. Училищата осигуряват маски в случаите, когато учениците нямат такива или не са подходящи за ползване, а за учителите - маски или шлемове.

**3. Дезинфекция на повърхностите и проветряване.**

* Необходимо е ежедневно двукратно (преди началото и след приключване на смяната)

Учебните стаи се проветряват по време на всяко междучасие, като се обръща специално внимание на кабинетите, учителската стая, физкултурния салон, лабораториите, работилниците, в които повърхностите, мишките, клавиатурите и инструментите се дезинфекцират във всяко междучасие.

Във всички санитарни помещения и тоалетни в училищата е необходимо да се следи за изразходването и своевременното осигуряване на течен сапун или дезинфектанти, еднократни салфетки за подсушаване на ръцете, тоалетна хартия, както и регулярно изхвърляне на боклука.

**4. Засилена лична хигиена и условия за това:**

• Осигуряване на течаща топла вода и сапун във всяко санитарно помещение, както и в тоалетните за всички ученици и работещи.

• Поставяне на автоматични дозатори за дезинфектант за ръце на хода на училището, в учителската стая и в коридорите, а при възможност - и в класните стаи, лабораториите и работилниците, като тяхната употреба следва да е контролирана.

• Създаване на навици за миене на ръцете с течен сапун и топла вода след посещение на тоалетната, преди хранене, след отдих на открито/физическа култура, при кихане и кашляне.

• Правилно използване на дезинфектант за ръце, който се нанася върху чисти ръце.

• Елиминиране на вредни навици, свързани с докосване на лицето, носа, устата и очите.

**5. Спазване в столовата и в бюфета на публикуваните на интернет страницата на МЗ .** „Препоръки към бизнес операторите и работодателите от хранителния бизнес“

**6. Създаване на вътрешноучилищна организация и спазване на правилата във връзка с епидемията**

• Определяне от директора на лице, отговорно за организация и спазване на правилата във връзка с епидемията.

• Разпределяне на отговорностите в училищния екип и задълженията на останалия персонал,

• Запознаване на персонала, учениците и на външните посетители със здравните изисквания.

• Създаване на организация на хигиенните и дезинфекционните дейности и запознаване с инструкциите за начина на ползване на съответните биоциди, вкл. и правилното приготвяне на дезинфекционните разтвори, за биоцидите, които не са готови за употреба, съгласно издадените от МЗ разрешения съвместно от медицинското лице в училището и/или под методичната помощ на РЗИ.

**7. Максимално ограничаване на контактите между ученици от различни паралелки при осъществяване на заниманията по интереси.**

• Организиране на групи за занимания по интереси в рамките на паралелката, а при необходимост от смесване на ученици от различни паралелки, в т.ч. и от различни училища – разреждане на учениците и осигуряване на нужната дистанция, която да не позволява пряко взаимодействие между тях.

• При заниманията по интереси, свързани с колективни спортове, се прилагат актуалните здравни регулации на Министерството на здравеопазването.

1. **ИЗБИРАЕМИ ЗА УЧИЛИЩЕТО:**

* Пропусквателен режим на училището – без задължителен термоскрининг при влизане в учебните часове.
* Използват се маски в общите закрити части на учебната сграда - преддверие, фоайета, стълбища, коридори, санитарни възли за всички ученици, учители, в т.ч. от външните за институцията лица. Задължително осигурени от родителите.
* Учениците от 5 до 8 клас влизат в училище през централния вход, а учениците от 9 до 12 клас през входа за стола.
* Началото на учебните часове е от 7:30 часа.
* В класните стаи са осигурени средства за дезинфекция. Извършва се влажно почистване и дезинфекция на всички критични точки – подове в училище,бюра, чинове, маси, дръжки на врати, ключове за осветление преди началото и след приключване на смяната.
* Учебните стаи се проветряват по време на всяко междучасие, като се обръща специално внимание на кабинетите, учителската стая , в които повърхностите, мишките, клавиатурите се дезинфекцират във всяко междучасие.
* Във всички санитарни помещения и тоалетни в училищата е необходимо да се следи за изразходването и своевременното осигуряване на течен сапун или дезинфектанти, както и регулярно изхвърляне на боклука.
* Междучасията са по 10 минути, с междучасие 20 минути след 3 час. Поставени са указателни стрелки по коридорите.
* Храненето в стола е от 12 до 14 часа при спазване на правила контролирани от дежурен учител.
* Осигуряване на таблети за учениците, на които е необходимо.
* Осигурени са лаптопи на учителите.

В.Възпитателни мерки :

1. Провеждане на периодични разговори/беседи в рамките на 5 минути,

съобразени с възрастовите особености на учениците, за правилата, личната отговорност и

живота на всеки един от нас в условията на епидемия от COVID-19. Разговорът има за цел

най-вече да напомни на учениците за спазване и съблюдаване на правилата за лична хигиена и физическа дистанция и за възпитание на отговорно поведение към себе си и към

останалите.

2. Напомняне на децата да докосват по-малко предмети в класната стая

и в останалите помещения, както и да не споделят храни и напитки.

3. Даване на личен пример на учениците от педагогическите специалисти.

4. Поставяне на видно място – в коридори/класни стаи/столове/тоалетни

информационни материали (плакати) за правилна хигиена на ръцете, спазване на физическа дистанция, носене на защитни маски.

**ІV. МЕДИЦИНСКО ОСИГУРЯВАНЕ:**

В Спортно училище „Св. Климент Охридски” медицинското осигуряване се осъществява от Яна Мирославова – мед. лице назначено от Община Враца.

Основната задача на медицинското лице е оказване на следната медицинска помощ:

1. Учениците и служителите да получават медицинска помощ и здравна култура .

2. Да бъде осигурен медицински филтър и своевременен контакт с родители за здравословното състояние на учениците.

3**.** Обучения с цел превенция  **-** беседи,препоръки с указания за спазване на задължителните мерки.

4. Информация за епидемичната обстановка в града и страната.

**V. КОНТРОЛ**

Контролът по спазване на плана се осъществява лично от мен, директор на Спортно училище „ Св. Климент Охридски“ - Враца

*Изготвил:*

**ДАНИЕЛА ВЕЛКОВА**

*Директор на Спортно училище „Св. Климент Охридски“- Враца*